***Mordet på Jesse James av den feige Robert Ford*** (originaltittel: *The Assassination of Jesse James by the Coward Robert Ford*) er en amerikansk westernfilm fra 2007, en dramatisering av Ron Hansens bok fra 1983 ved samme navn. Filmen er regissert av Andrew Dominik, med Brad Pitt som portretterer Jesse James og Casey Affleck som Robert Ford. 

Filmen var hadde planlagt premiere i 2006, men filmen ble utsatt og omredigert før den ble sluppet 21. september 2007.

Sammendrag
----------

Handlingen begynner i 1881 og den unge Robert "Bob" Ford oppsøker Jesse James og gjengen hans. De planlegger å rane et tog i Blue Cut, Missouri, samtidig som Robert gjør flere mislykkede forsøk på å bli med i gjengen med hjelp fra hans eldre bror Charley, som allerede var medlem i James-gjengen. Men toget viser seg å inneholde langt mindre penger enn gjengen først trodde, og en motløs Frank James forlater gjengen og broren sin. Jesse James vender hjem til Kansas City, og Ford-brødrene, Dick Liddil og Jesses fetter, Wood Hite blir med ham. Jesse sender resten av gjengen vekk, men insisterer på at Robert skal bli værende for å hjelpe ham med å flytte møbler til Jesses nytt hjem i St. Joseph, Missouri. Robert blir stadig mer beundrende for Jesse James og broren Charley James.

Liddil avslører for Robert at han samarbeider med et annet medlem av James-gjengen, Jim Cummins, for å ta Jesse James til fange for en betydelig dusør. I mellomtiden besøker Jesse et annet gjeng-medlem, Ed Miller, som gir ham informasjon om planene til Cummins. Jesse dreper Miller, og drar deretter sammen med Liddil for å jakte på Cummins. De klarer ikke å finne Cummins noen steder, og i sinne bruker Jesse vold mot Albert Ford, en ung fetter av Robert og Charley, som hadde vært vertskap for Jesse og gjengen hans. Senere bor Liddil sammen med Hite hjemme hos Hites far, hvor Liddil har sex med Hites unge stemor. Når Hite får vite om dette, sporer han opp Liddil og truer ham med en pistol. Robert forsøker å gripe inn, men Hite blir skutt og drept. De dumper liket hans i en skog, og planlegger å skjule drapet fra Jesse.

Ford-brødrene benekter ovenfor James å ha snakket med Liddil nylig. Jesse håner Robert for hans idolisering av James-gjengen, noe som fører til at Robert blir mindre beundret over Jesse og hans oppførsel. Jesse får snart vite om Hites forsvinning, og Charley benekter å vite noe om Hite. I mellomtiden tar Robert kontakt med politiet i Kansas City, og forteller at han kjenner til oppholdsstedet til Jesse James. Robert gjør en avtale med guvernør for Missouri, Thomas T. Crittenden. Robert får 10 dager på seg til å fange eller drepe Jesse James, og blir lovet en betydelig dusør hvis han klarer dette. Charley overtaler Jesse til å la Robert Ford bli ett fast medlem i gjengen deres. Ford-brødrene vender deretter tilbake til St. Joseph, Missouri.

Jesse ønsker å gjenopplive gjengen sin igjen med ran sammen med Ford-brødrene. Jesse blir stadig mer mistenksom overfor Ford-brødrene, og tillater dem aldri å være alene sammen. Om morgenen den 3. april 1882, forbreder Jesse, gjengen hans og Ford-brødrene på et bank-ran. Jesse leser i avisen at Liddil har blitt arrestert og tilstått til politiet. Robert skyter Jesse i hodet med pistolen Jesse tidligere ga ham, og Robert flykter sammen med broren Charley. De sender et telegram til guvernøren for å kunngjøre dødsfallet, som de egentlig skulle ha motta 10 000 dollar for. Imidlertid mottar de aldri mer enn 500 dollar hver. Men etter drapet håper Ford-brødrene å bli kjendiser. Men folk blir etterhvert mer fiendtlige mot brødrene. De hyller Jesse som en legende, og kaller Bob en "feiging"

Broren Charley har tuberkulose, og begår selvmord i mai 1884. Den 8. juni 1892 blir Bob myrdet i Creede, Colorado. Drapsmannen blir dømt til livstid i fengsel, men blir benådet etter 10 år i 1902.

Medvirkende
-----------

* Brad Pitt i rollen som Jesse James
* Casey Affleck i rollen som Robert Ford: Medlem av Jesses fredløse-gjeng.
* Mary-Louise Parker i rollen som Zee James: Jesses kone.
* Sam Shepard i rollen som Frank James: Jesses bror.
* Sam Rockwell i rollen som Charley Ford: Roberts bror.
* Paul Schneider as Dick Liddil: Medlem av Jesses fredløse-gjeng.
* Jeremy Renner i rollen som Wood Hite: Medlem av Jesses fredløse-gjeng.
* Garrett Dillahunt i rollen som Edward T. Miller: Medlem av Jesses fredløse-gjeng.
* Zooey Deschanel i rollen som Dorothy Evans.

Eksterne lenker
---------------

* Offisielt nettsted Rediger på Wikidata
* (en) *Mordet på Jesse James av den feige Robert Ford* på Internet Movie Database Rediger på Wikidata

* (no) *Mordet på Jesse James av den feige Robert Ford* hos Filmfront Rediger på Wikidata

* (sv) *Mordet på Jesse James av den feige Robert Ford* i Svensk Filmdatabas Rediger på Wikidata

* (da) *Mordet på Jesse James av den feige Robert Ford* i Danmark Nationale Filminstitut Rediger på Wikidata

* (en) *Mordet på Jesse James av den feige Robert Ford* på AllMovie Rediger på Wikidata

* (fr) *Mordet på Jesse James av den feige Robert Ford* på Allociné Rediger på Wikidata

* (nl) *Mordet på Jesse James av den feige Robert Ford* på MovieMeter Rediger på Wikidata

* (en) *Mordet på Jesse James av den feige Robert Ford* på American Film Institute Rediger på Wikidata

* (en) *Mordet på Jesse James av den feige Robert Ford* på Rotten Tomatoes Rediger på Wikidata

* (en) *Mordet på Jesse James av den feige Robert Ford* på Metacritic Rediger på Wikidata
* Offisiell side for familien til Jesse James med anmeldelse av filmen Arkivert 22. februar 2008 hos Wayback Machine.